钦定古今图书集成/明伦汇编/氏族典/第131卷 > 《廖用贤尚友录》 > 申用懋
## 钦定古今图书集成/明伦汇编/氏族典/第131卷 > 《廖用贤尚友录》 > 申用懋

按《吴县志》：“用懋，字敬中，号元渚，时行长子。万历癸未
进士，授刑部主事。丙戌，调兵部主事。由武选、车驾、武
库、职方，周历四司，升太仆寺少卿。乙巳，摄冏篆，提督
京营马政。寻念父年老，请侍养，丁父艰。熹宗登极，起
原官仆少，旋陞南太常寺卿。乙丑，升蓟镇巡抚。悉心
边计，拂珰意，矫旨闲住。怀宗继统，起陞兵部侍郎，寻”
加都察院右都御史，仍管兵部侍郎事。己巳冬，烽火
告急，拜中枢，命庚午回籍。卒。予祭葬，赠太子少保。